Diari Oficial de la Generalitat Valenciana


Sumari del DOGV 4806, del 27-07-2004 (2004/7628)

ORDE de 7 de juliol de 2004, de la Conselleria de Cultura, Educació i Esport, per la qual es modifica la composició del Col·legi Rural Agrupat La Ribera Alta i es posa en funcionament el CP 9 d'Octubre de Senyera.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4806

Data del DOGV
:   27-07-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/7628


Data del document
:   07-07-2004

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * Benimuslem
    * Senyera
    * centre d'ensenyament
    * ensenyament públic

ORDE de 7 de juliol de 2004, de la Conselleria de Cultura, Educació i Esport, per la qual es modifica la composició del Col·legi Rural Agrupat La Ribera Alta i es posa en funcionament el CP 9 d'Octubre de Senyera. [2004/M7628]
  
El Reglament Orgànic i Funcional de les escoles d'Educació Infantil i dels col·legis d'Educació Primària, aprovat pel Decret 233/1997, de 2 de setembre (DOGV núm. 3.073, de 08.09.1997), del Govern Valencià, en l'article 1, faculta la Conselleria de Cultura, Educació i Ciència per a modificar la xarxa de centres existents. Així mateix, en l'article 2, l'autoritza per a establir agrupacions d'unitats ubicades en distintes localitats, de manera que puguen constituir-se en col·legis rurals agrupats (CRA).
  
L'Orde de 15 de maig de 1997, de la Conselleria de Cultura, Educació i Ciència (DOGV núm. 3.028, de 04.07.1997) regula el procediment per a la constitució dels col·legis rurals agrupats d'Educació Infantil i Primària i determina, en l'apartat octau, que la seua constitució es realitzarà per Orde de la Conselleria de Cultura, Educació i Ciència. Igualment, en l'apartat quart, establix que un col·legi rural agrupat ja constituït, després de la consulta prèvia al seu Consell Escolar i als ajuntaments afectats, podrà acordar la seua supressió.
  
De conformitat amb les citades disposicions legals, la Conselleria de Cultura i Educació, per mitjà d'Orde de 17 de juliol de 2000, publicada en el Diari Oficial de la Generalitat Valenciana de 31 d'agost de 2000, va autoritzar la constitució del Col·legi Rural Agrupat La Ribera Alta, que agrupa les unitats d'Educació Infantil i Primària dels col·legis públics 9 d'octubre de Benimuslem, Sant Joan de San Juan de Énova i 9 d'octubre de Senyera.
  
Amb data 10 d'octubre de 2003, l'alcalde de Senyera, davant les demandes de l'Associació de Pares i Mares d'Alumnes i del professorat de l'aulari de la dita localitat, va sol·licitar que es modificara la constitució del CRA La Ribera Alta, de manera que l'aulari del citat nucli de població es posara en funcionament amb entitat de centre propi i separat del CRA.
  
El Consell Escolar del Col·legi Rural Agrupat La Ribera Alta, davant de la dita demanda, en sessió celebrada el 31 d'octubre de 2003 i oïts els representants dels ajuntaments de les localitats que en formen part, va acordar per unanimitat sol·licitar la modificació del CRA en el mateix sentit que l'exposat per l'alcalde de Senyera, amb l'informe favorable de la Inspecció Educativa.
  
Per tot això, fent ús de les atribucions que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
Queda modificada la composició del Col·legi Rural Agrupat La Ribera Alta, de manera que agruparà únicament les unitats dels aularis de Benimuslem i San Juan de Énova, en els termes que arreplega l'annex de la present orde.
  
Segon
  
Es posa en funcionament el següent centre docent:
  
1. Província: València.
  
- Localitat: Senyera.
  
- Denominació: Col·legi Públic d'Educació Infantil i Primària 9 d'Octubre.
  
- Codi: 45968120
  
- Titular: Generalitat Valenciana.
  
- Domicili: c/ Riu Albaida, s/n, 46015 Senyera
  
- Composició: 2 unitats d'Educació Infantil i 4 unitats d'Educació Primària.
  
- Capacitat: 50 llocs d'Educació Infantil i 100 llocs d'Educació Primària.
  
2. Iniciarà les seues activitats, com a centre docent propi i independent del CRA, el curs acadèmic 2004/05. Aplicarà el programa d'educació bilingüe Programa d'Ensenyament en Valencià (PEV).
  
3. Disposarà dels següents llocs de treball docent: 2 d'Educació Infantil, 3 d'Educació Primària, 1 d'Educació Primària/Anglés i 1 d'Educació Primària/Educació Física. Les ensenyances de Música i d'Educació Especial, si s'escau, seran impartides per professorat especialista itinerant.
  
4. La Direcció General d'Ensenyament determinarà i gestionarà els fons necessaris per al manteniment del centre, en la seua condició de centre independent del CRA del qual actualment forma part.
  
DISPOSICIÓ ADDICIONAL
  
La present orde donarà lloc a les corresponents inscripcions en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Autoritze les direccions generals de Règim Econòmic, d'Ensenyament i de Personal Docent perquè, en l'àmbit de les seues respectives competències, adopten totes les mesures que siguen necessàries per al millor compliment del que disposa esta orde.
  
Segona
  
La present orde entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entendran referits a partir del començament del curs escolar 2004-05.
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà recórrer presentat potestativament un recurs de reposició o bé plantejant directament un recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i Esport, en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació.
  
València, 7 de juliol de 2004
  
El conseller de Cultura, Educació i Esport,
  
ESTEBAN GONZÁLEZ PONS